Sacrosancto et exorabili loco Cluniensi cenobio, in honore Dei et sanctorum apostolorum Petri et Pauli dicato. Nos igitur, in Dei nomine, Achardus atque Niteldis et filius noster Bradencus donamus aliquid de rebus nostris quæ sunt sitæ in pago Matisconense, in agro Fusciaco, in villa Vergeson, videlicet unum curtilem cum manso et vinea et quicquid ad ipsum pertinet; et terminatur a mane et a medio die terra Sancti Petri, a sero via publica, a cirtio terra Sancti Martini. Donamus in alio loco, in villa Davayaco vocatur, unam vineam quæ terminatur de tribus partibus terra Sancti Vincentii, a sero Giroldi. Faciantque rectores prefati loci a die presenti et deinceps quicquid voluerint in omnibus, nemine contradicente. Qui autem contradixerit, non valeat vindicare quod repetit; sed omni tempore permaneat firma et stabilis, cum stipulatione subnixa. Actum Matiscono publice. S. Achardi et uxoris ejus Niteldis, qui fieri et firmare rogaverunt. S. Aymerici. S. Otberti. S. Gislardi. S. Raingardis. S. Maingoldi. S. Frannonis. S. Raoldi. Data mense junio, anno III Hugonis. Balduinus scripsit et subscripsit.